เบิ้ล ปทุมราช ถ่ายทอด ความฮัก เพลงที่แต่งจากความรักในชีวิตจริง
ก่อนปลดประจำการ พลทหาร อาทิตย์ สมน้อย หรือ เบิ้ล ปทุมราช อาร์สยาม ซุปตาร์เดินดินศิลปิน 1,000 ล้านวิว ก็ขอปล่อยเพลงใหม่ล่าสุด ซิงเกิลที่ 10 ความฮัก เพลงรักสไตล์ลูกทุ่ง ป๊อปร็อก ผสานดนตรี หนักแน่น พร้อมทุ่มถ่ายมิวสิกวิดีโอเพื่อบอกเรื่องราวที่อธิบายถึงความรักของผู้ชายคนหนึ่งที่พร้อมเผชิญกับปัญหา เพราะทุกสิ่งทุกอย่างไม่มี อะไรแน่นอน ขอเพียงแต่เรามีความรัก ความเข้าใจจับมือกันไว้ ไม่ว่าจะมีอุปสรรคใด เราก็จะสามารถฝ่าฟันมันไปได้ โดย หนุ่มเบิ้ล เผยว่า ได้แต่งเพลง ความฮัก ออกมาจากใจ และจากความรักในชีวิตจริง,เนื้อหาเพลงก็มีทั้งมาจากความคิดจินตนาการ และเรื่องราวความรักในชีวิตจริงครับ แต่สิ่งที่จริงแท้ที่สุดที่ผมอยากสอดแทรกเข้ามาในเพลง คือ ทุกอย่างในโลกนี้ไม่มีอะไรแน่นอน ทั้งความรัก หรือชีวิตคนเราที่ไม่ว่าจะสุขจะทุกข์ยังไงก็ขอให้อยู่กับความเป็นจริง อยู่กับปัจจุบัน ส่วนความรักก็เช่นกัน ไม่ว่าจะมีอุปสรรคอะไรทั้งความห่างไกล หรือปัญหาอะไร แต่ถ้าเรามีความเข้าใจกัน ไม่ปล่อยมือจากกัน เราก็จะผ่านพ้นมันไปได้ ในภาคของดนตรี ครั้งนี้ผมตั้งใจให้เป็นเพลงเร็ว มีท่อนแร็ปผสานดนตรีหนักๆ สนุกๆ อยากเอาไปร้องให้แฟนๆได้กระโดดเต้นตามกันมันส์ๆหน้าเวทีครับ ส่วนมิวสิกวิดีโอที่ถ่ายทำกันวันนี้ก็จะออกแนวหนังบู๊แอ็กชันเล็กน้อย ถ่ายทอดเรื่องราวของพระเอกที่ยอมเสี่ยงตายเพื่อมาช่วยชีวิตนางเอกจากผู้ร้าย ส่วนบทสรุปจะเป็นยังไง ฝากทุกคนติดตามชมได้ทาง YouTube Rsiammusic เร็วๆนี้ครับ.
ก่อนปลดประจำการ พลทหาร อาทิตย์ สมน้อย หรือ เบิ้ล ปทุมราช อาร์สยาม ซุปตาร์เดินดินศิลปิน 1,000 ล้านวิว ก็ขอปล่อยเพลงใหม่ล่าสุด ซิงเกิลที่ 10 ความฮัก เพลงรักสไตล์ลูกทุ่ง ป๊อปร็อก ผสานดนตรี
เบิ้ล ปทุมราช,ปทุมราช อาร์สยาม,ความฮัก,เพลงใหม่,ซิงเกิลใหม่,เพลงลูกทุ่ง,นักร้อง